مه‌لا به‌ختیار:به‌هۆی قه‌یرانی دارایی و كێشه‌كان له‌م هه‌ڵبژاردنه‌دا ڕێژه‌ی ده‌نگه‌كانمان داده‌به‌زێت
"لیستی هه‌ڵبژاردنی گۆڕان و كۆمه‌ڵ و هاوپه‌یمانی به‌ناوی ئه‌لوه‌ته‌نه‌،مه‌به‌ستیان وه‌ته‌نی عیراقه‌،هیوادارین بتوانن خزمه‌تی وه‌ته‌نی عیراق بكه‌ن،ناوه‌كه‌ش دوركه‌وتنه‌وه‌یه‌ له‌شوناسی كوردایه‌تی و كوردستانی بوون"
مه لا به ختیار لێپرسراوی ده سته ی كارگێڕی مه كته بی سیاسی یه كێتی نیشتمانی كوردستان له میانه ی گفتوگۆیه كدا له گه ڵ به شی كوردی ده نگی ئه مریكا ه ڵامی چه ندین ته وه ری جیاوازی ڕۆژ ده داته وه . مه لا به ختیار له سه ره تای گفتوگۆكه دا وتی"دۆخی كوردستان دۆخێكی هه ستیاره ئه و ڕووداوانه ی ناوچه كه كاریگه ری له سه ر كوردستان هه یه ،وه به پێچه وانه وه دۆخی كوردستانیش كاریگه ری هه یه به سه ر ناوچه كه وه ." پێشتر فازڵ میرانی سكرتێری مه كته بی سیاسی پارتی دیموكراتی كوردستان له گفتوگۆیه كدا له گه ڵ ژیار محه مه د له به شی كوردی ده نگی ئه نریكا ڕایگه یاندبوو"به ته نها پارتی دیموكراتی كوردستان له گه ڵ هه ڵبژاردنه كانی كوردستان بوو له كاتی خۆیدا،ته حه دا ده كه ین هه موو حیزبه كان پاساویان هێنایه وه بۆ دواخستنی هه ڵبژاردنی په رله مانی كوردستان." به ڵام مه لا به ختیار كارگێڕی مه كته بی سیاسی یه كێتی نیشتمانی كوردستان ڕه تیده كاته وه ئه وان له گه ڵ هه ڵبژاردندا نه بوبێتن له كاتی خۆیدا و ده ڵێت"ئێمه هه رگیز له هیچ كۆبونه وه یه كدا نه له ناو په رله مان نه له ده ره وه ی په رله مان له گه ڵ دواخستنی هه ڵبژاردنه كانی كوردستان نه بوین." له باره ی یه ك لیستی كورد بۆ هه ڵبژاردنه كانی په رله مانی عیراق ده ڵێت"ئێمه وه ك یه كێتی نیشتمانی كوردستان یه كه م لایه ن بوین كه داوامان كرد كورد به یه ك لیست به شداری هه ڵبژاردنه كان بكات،دوای ئێمه پارتیش داوای كرد،یه كگرتووش داوای كرد،به ڵام گۆڕان و كۆمه ڵ و ڕه وته كه ی به رهه م پێش ئه وه ی گفتوگۆكان ته واو بن بزانن یه ك لیستی بۆ كورد باشه یا فره لیستی، چوون له به غداد له كۆمسیۆن هاوپه یمانێتیه كیان پێكهێنا به ناوی لیستی(ئه لوه ته ن)واته مه به ستی وه ته نی عیراقه ،ئیتر ئه وه ش كاریگه ری هه بوو له سه ر یه كڕیزی لایه نه كان،وه ئه و جۆره ناولێنانه له لیسته كه یان(ئه لوه ته ن)خۆی له خۆیدا دوركه وتنه وه یه له شوناسی كوردایه تی و خه باتی كوردستانی بوون،به ڵام ئێمه مامه ڵه له گه ڵ واقیعدا ده كه ین بۆیه هیوادارین ئه وان خزمه تی وه ته نی عیراق بكه ن و عیراق له و هه موو كێشه و ئاڵۆزیه وه بگوازنه وه بۆ عیراقێكی ئارام،وه شوناسی عیراق بكه نه شوناسی هه مووان ئێمه خۆشحال ده بین." سه باره ت بۆچی به وه ی ئه وان وه ك پارتی و یه كێتی به یه ك لیست به شدارییان نه كرد له كاتێكدا ئه وان ڕێكه وتنی ستراتیژی له نێوانیاندا هه یه؟مه لا به ختیار وتی"ئه گه ر ئێمه و ئه وان(پارتی دیموكراتی كوردستان) به یه ك لیست به شداریمان له هه ڵبژاردنه كان بكردایه ئه و كاریگه ریه ی نه ده بوو له سه ر یه ك لیستی هێزه كوردستانیه كان،مادام ئه و سێ حیزبه چونه به غداد و ڕیزی یه ك لایه نه كوردییه كانیان جیاكرده وه ئێمه ش بڕیارماندا هه رلایه نه مان ئازاد بین بۆ خۆمان." ده رباره ی پێشبینی بۆ ڕێژه ی ده نگی لایه نه كان له هه ڵبژاردنه كانی مانگی داهاتوو،مه لا به ختیار كارگێڕی مه كته بی سیاسی یه كێتی نیشتمانی كوردستان پێشبینی كه مبونه وه ی ده نگی لایه نه كانی كرد و وتی"به شێوه یه كی گشتی وای ده بینین به هۆی قه یرانی دارایی و بێ متمانه یی له چاره سه ركردنی كێشه كان له گه ڵ به غداد هێزه كانی تر كه به شداری هه ڵبژاردنه كانیان كردووه ڕێژه یه ك له ده نگه كانیان داده به زێت،به ڵام به شێوه یه كی گشتی هێزه تازه كان یه ك ده نگ و یه ك كورسیش بهێنن براوه ن بۆ خۆیان." وتیشی"بێگومان دروستبوونی لیسته نوێیه كان كاریگه ری له سه ر ده نگی حیزبه كان ده بێت به ڵام ئه وه ش زیاتر ده مێنێته وه سه ر ئه وه ی چه ند ئێمه ده توانین باشترین پڕۆژه باشترین خیتابی سیاسی و ڕه خنه مان هه بێت له هه ڵبژاردن،وه زۆرترین متمانه دروست بكه ین له هه ڵبژاردن وه ئه و هه نگاوانه ی حكومه تی هه رێمیش ناوێتی با باشكردنی پاشه كه وتكردنی موچه ئه و هه نگاوانه زیاتر بنێین بۆ پێشه وه خه ڵك چی ده وێت؟ خه ڵك ئه وه ی ده وێت ده سه ڵات ژیانی بۆ باشتر بكات،خه ڵك هێزێكی تاقیكراوی پێ باشتره له هێزێك كه نه توانێت سه روه ته كانی خۆشی بپارێزێت ئه گه ر هێزی ئاسایش و پێشمه رگه ی كوردستان نه بێت له م دۆخه دا." ده رباره ی ئه وه ی لایه نگرانی دكتۆر به رهه میش هه مان بۆچونیان هه یه كه ناوبراو كه سێكی تاقیكراوه یه له ده سه ڵاتدا له سه رده می ناوبراو كه سه رۆكایه تی حكومه تی ده كرد موچه ی فه رمانبه ران و پێشینه كان ده درا، بۆیه پێشبینی سه ركه وتنی لیسته كه ی ده كه ن،به ڵام مه لا به ختیار پێچه وانه ی ده بینێت و ده ڵێت"یه كه م داهاتی كوردستان له سه رده می كابینه كانی پێشودا داهاتی ژێرخانی ئابوری كوردستان و خۆی نه بووه به ڵكو داهاتێك بووه كه له به غداده وه هاتوه و دابه شی كردووه ،ئه م حكومه تانه ی پێشوو له كاتی ڕه فاهیه ت و توانای ئابوری باشدا ده بوایه به یه كجار له حكومه ته كه ی دكتۆر به رهه م(٢١)هه زار كه سی دانه مزراندایه ،ده بوایه ژێرخانی ئابوری به هێز بكردایه له كوردستاندا،قه یرانی ئێستای ئێمه قه یرانی ئه و سه رده مه ی حكومه ته كه حكومه ت پاره ی هه بوو وه ژێرخانی ئابوری به هێزی دروست نه كرد،كارگه ی دروست نه كرد،زه مانی ئابوری بۆ ئابوری كوردستان نه كرد،ئه م حكومه ته ی ئێستای هه رێم حوكمه ته كه ی له كابینه كه ی دكتۆر به رهه م به قه رزێكی زۆره وه وه رگرتۆته وه ." مه لا به ختیار وتیشی"بپرسن له حكومه ت و وه زیری دارایی بزانن به چه نده قه رزه وه ئه و كابینیه ی له دكتۆر به رهه م وه رگرتۆته وه من له ژیانمدا له هیچ حكومه تێك نه بوم به ڵام ئاگاداری ورد و درشتی هه موو حكومه ته كانم،بۆیه هه ر ده سكه وتێك كرابێت به ڕاستی ده سكه وتی ئه و بودجه یه بووه كه له ده ره وه ی هه رێم هاتووه ،پاشان با بزانین هه موو ئه و بڕیارانه ی له سه رده می كابینه ی پێشوو وه كابینه كنی پێشوتر كه دراوه ئه نجامه ئابوریه كه ی بۆ خه ڵكی كوردستان چیه ئێستا؟باسی پێشینه ی هاوسه ری ده كرێت ڕێژه ی جیابونه وه له ٢٣%- ٢٧% زیادی كردووه له هه رێمی كوردستاندا،ئه نجامی چی؟ئه نجامی ئه وه ی كه گه نجی كوردستان پاره ی درایه بۆ هاوسه رگیری كه پاره كه ته واو بوو ناچار ئه وان جیاببنه وه كه گره نتی ژیانیان نه كرابێت،باس له پێشینه ی كشتوكاڵی ده كه ن له ٩٩%ی نیسكی كوردستان ئێستا هاورده ده كرێت،یانزه ملیار دۆلار به روبومی كشتوكاڵی له چه ند ساڵی ڕابردوودا هاورده كراوه له كوردستاندا،باسی پێشینه ی خانوبه ره ده كرێت وه رن بزانن یه ك گوندی كوردستان ماڵه كانیان كه می كردووه یا زیادی كردووه ؟ئه مه جگه له وه ی هه موو خه ڵكی كوردستان ده زانن ئه و بڕیارانه ی سه باره ت به تواناسازی و پێشینه ی هاوسه رگیری و پێشینه ی خانوبه ره و پێشینه ی كشتوكاڵی له بودجه ی كوردستان نه بووه ،حكومه تی ئه وسا(به سه رۆكایه تی دكتۆر به رهه م)به ده سه ڵاتی خۆی ئه و بڕیارانه ی داوه وه ئه نجامه كه شی ئێستا كاره ساتی ئابوریه ." كارگێڕی مه كته بی سیاسی یه كێتی نیشتمانی كوردستان ئۆباڵی شكستی حكومه تی خسته كابینه ی پێشووی حكومه ت به سه ركایه تی دكتۆر به رهه م ساڵح، وتی"بناغه ی شكستی ئابوری ئه م كابینه ی حكومه تی هه رێم ده گه ڕێته وه بۆ كابینه ی پێشوو،سیستمه سیاسیه كه شی نه گۆڕا؟فه رموو بابزانین كابینه ی پێشوو چی كرد؟حكومه تی ئه لكترۆنی دروستكرد؟نه خێر!داموده زگاكانی چاكرده وه ؟ڕێژه ی بیۆكراتی كه مكرده وه ؟به رتیل خواردنی كه مكرده وه ؟چاودێری كۆمپانیاكانی كرد؟لە سەردەمی حکومەتی هەرێم بە سەرۆکایەتی د.بەرهەم سەرمایەدار هەبووە له بواری خانوبه ره به هۆی هه ڵیه كه وه له بواری وه به رهێنان نەک 100% بەڵکو 800% قازانجی کردووە،بۆ نمونه كه سێك یه ك ملیۆن دۆلاری هه بوبێت هه شت سه د ملیۆن دۆلار قازانجی كردووه له كوێی ئه م دنیا پڕۆژه یه ك هه یه له سه دا هه شت سه د قازانج بكات، مەگەر ئەوە تەنها بازرگانانه ی مادەی هۆشبەر و قاچاغچی فرۆشتنی هێرۆین و دزی قازانج بەو ڕێژەیە بکات.،من پێم سه یره خه ڵك ئه وه نه زانێت كه حكومه تی ئێستای هه رێم حكومه تێكی له كابینه ی پێشوو وه رگرتووه كه حكومه تێكی ئیفلاس و قه رزاربوو پڕۆژه كانی شكستی هێناوه ،ئه وه هه ر ئه م حكومه ته بووه به رگه ی گرتووه هه رچه نده ئه م كابینه یه ی حكومه ت خۆشی هه ڵه ی كردووه ده بوو زوتر ده سكاری سیستمی ئابوری بكات." له ته وه رێكی تری گفتوگۆكه دا مه لا به ختیار ئاماژه ی به چاره نوسی ڕێكه وتنی ستراتیژی نێوان پارتی دیموكراتی كوردستان و یه كێتی نیشتمانی كوردستان كرد و وتی"ڕێكه وتنی ستراتیژی به كردار كۆتایی هاتووه له ناوماندا،به رده وام له كۆبونه وه كاندا بیرمان له وه كردۆته وه یا ڕێكه وتنی ستراتیژی نوێ بكه ینه وه یاخود هه ڵیوه شێنینه وه ڕێكه وتنێكی نوێ بكه ین،به ڵام كێشه كانی نێوانمان وای لێهاتووه كاریگه ری نێگه تیڤی له سه ر هه موو په یوه ندییه كان كردووه به په یوه ندی ئێمه و پارتیشه وه ،دۆخی ناوچه كه و عیراق و په یوه ندی نێوان شیعه و سونه له به رچاو بگرین هێشتا په یوه ندی ئێمه و پارتی باشتره هه تا له په یوه ندی نێوان شیعه و شیعه ش ،توانیومانه به هه ردولامان هێزی پێشمه رگه بهێڵینه وه ئاسایشی كوردستان بپارێزین،نه هێڵین دوو ئیداره یی له كوردستان دروست بێته وه ،وه سه ره ڕای ئه و كێشه گه ورانه ی كه هه بوو به تایبه ت له ناوچه جێناكۆكه كان به ڵام نه مانهێشت شه ڕی ناوخۆ دروست بێت،واته ئه و جومگانه ی پێكه وه مان به ستون تۆكمه ترن له وجومگانه ی لێكی جیاكردوینه ته وه ." له به شێكی تری گفتوگۆكه ی به شی كوردی ده نگی ئه مریكا مه لا به ختیار كارگێڕی مه كته بی سیاسی یه كێتی نیشثمانی كوردستان باسی له ڕوداوه كانی (١٦)ی ئۆكتۆبه ر له كه ركوك كرد و وتی"من به پێچه وانه وه ده ڵێم ئه وانه ی له (١٦)ی ئۆكتۆبه ره وه ڕه خنه ی توندیان گرت،وتیان خیانه ت كرا،چییان كرد بۆ ئه وه ی بیسه لمێنن كه خیانه ت كراوه ؟هه ركه سێك توانی بیسه لمێنێ كه ئه وه ی له كه ركوك كرا خیانه ت بوو یا ڕێكه وتنی ژێر به ژێر كراوه ئه وا من به ش به حاڵی خۆم سوپاسی ده كه م،به ڵام ئه گه ر بێینه سه ر ئه وه ی بڵێین ئایا له ڕووی ئه منی و سه ربازیه وه له (١٦)ی ئۆكتۆبه ر هه ڵه كرا؟ منیش ده ڵێم به ڵێ هه ڵه كرا هه روه ك چۆن له ته وقیتی ڕیفراندۆم هه ڵه كرا,ئه وانه ی كه یسی ئه منی و سه ربازی كه ركوكیان گرته ده ست ئه وانه له (١٦)ی ئۆكتۆبه ر هه ڵه یان كرد،به ڵێ ئه وانه یه كێتی بون كه هه ڵه یان كرد ،ئه و هه ڤاڵانه ی له وێ بوون كه پێش ئه وه به غداد پێی وتبون ئه گه ر تا(٣)ی به یانی نه گه ینه ڕێكه وتن ئه وا هێرش ده كه نه سه ر كه ركوك به بۆچونی من ئه گه ر ئه و هه ڤاڵانه ئه وكات به یاننامه یه كیان ده ركردایه بیانوتایه له دانوستان له گه ڵ حكومه تی عیراق و حه شدی شه عبی كشاوینه ته وه و به غداد وای وتووه ئه وا ئێستا هیچ كام له و قسه و قسه ڵۆكانه دروست نه ده بوو،كه به یاننامه یان ده رنه كرد ئێستا ئه و قسه و قسه ڵۆكانه دروست بوون." مه لا به ختیار له باره ی گرتنه به ری ڕێ و شوێنی حیزبه كه ی به رامبه ر ئه و به رپرسه یه كێتیانه ی كه خۆی وتی هه ڵه یان كردووه له كه ركوك به ده نگی ئه مریكای وت"بێگومان بابه تی(١٦)ی ئۆكتۆبه ر له كۆنگره دێته پێشه وه ،وه ئێمه داوای لیژنه ی لێكۆڵینه وه مان له په رله مانی كوردستان و دادگای كوردستان كردووه هه ر هه ڵه یه ك له سه ر ئه و هه ڤاڵانه ی ئێمه ساغ بێته وه بێگومان ئێمه لایه نگری سزادانیانین، وه ئاراسی شێخ جه نگی ته نها له سكرتاریه تی مام جه لال كاری كردووه ،مه كته بی سیاسی هیچ ئه ركێكی پێ نه سپاردووه له كێشه كانی كه ركوك یاخود له پاش و پێشی كه ركوك،به ڵام له سكرتاریه تی مام جه لال پیاوێكی ماندوو بوو به ڵام له دوای مردنی مام جه ڵال مه كته بی سیاسی هیچ ئه ركێكی پێ نه سپاردووه ،واته هیچ پۆستێكی فه رمی سیاسی و سه ربازی له ناو یه كێتی نیه ،بۆیه مه كته بی سیاسی و یه كێتی هیچ به رپرسیارێتیه كی هه ڵناگرن به ڵام ئه گه ر دوای لێكۆڵینه وه به ڵگه ی له سه ر سه لمێنرا ئه وا ئێمه لایه نگری سزادانیان نه ك هه ر ئه و ئه گه ر مه كته بی سیاسی یه كێتیش بێت." مه لا به ختیار كارگێڕی مه كته بی سیاسی یه كێتی نیشتمانی كوردستان وتی"بەرهەم لەناو یەکێتیدا تەواو بووە، لە دواین کۆبوونەوەی مەکتەبی سیاسی یەکێتی نیشتمانی کوردستان و ئەنجومەنی سەرکردایەتیش بڕیارماندا، وە ڕۆژی سێشەممەی ڕابردوو کاتژمێر(١١)ی نیوەڕۆ لە کۆبونەوەی لیژنەی باڵای هەڵبژاردن،به ئاماده بونی به ڕێز كۆسره ت ڕه سوڵ عه لی جێگری یه كه می سكرتێری گشتی یه كێتی نیشتمانی كوردستان،بڕیارماندا بەرهەم یەکێتی نیشتمانی کوردستان نیە، وە هەموو ئەو کەسانەی لەناو یەکێتین لە هەر پلە و پایەیکدا بن، بەڵام لە لیستەکەی بەرهەمن دەردەکرێن، هەموو ماڵ و موڵکی یەکێتیان لێدەسەنرێتەوە و موچەیان لە یەکێتی دەبڕێت." مەلا بەختیار وتیشی"قسە هەیە كه كۆمه ڵێك به رپرسی یه كێتی له ناو یه كێتیدا كار و بانگه شه بۆ لیسته كه ی به رهه م ده كه ن،وه جموجۆڵی گوماناویش هەیە کە لە ناو یەکێتیدا خەڵکانێک هەن کە کار بۆ بەرهەم دەکەن، بۆیە لیژنەیەکی لێکۆڵینەوە پێکهاتووە لەسەر ئەو کەسانە دوای دڵنیابوونەوە ئەگەر ئەندامی مەکتەبی سیاسی بن ئەوا ئەندامێتیان تا کۆنگرە هەڵدەپەسێردرێت بۆ ئەوەی کۆنگرە بڕیاریان لەسەر بدات، بەڵام ئەگەر خوار مەکتەبی سیاسی بن ئەوا دەردەکرێن لە ناو یەکێتی." دەربارەی چارەنوسی نەجمەدین کەریمیش، مەلا بەختیار وتی"دكتۆر نه جمه دین ئێستا ئه ندامی مه كته بی سیاسی یه كێتی نیه ،به ڵام چاره نوسی دكتۆر نه جمه دین ته نها کۆنگرە ده توانێت یه كلایی بكاته وه ، بەڵام پێویستە لەسەر خۆی کە چارەنووسی خۆی ڕۆشنتر بکاتەوە." مه لا به ختیار له باره ی ئه وه ی ئایا له دوای هه ڵبژاردنه كان یه كێتی و دكتۆر به رهه م ده بنه یه ك لیست له هاوپه یمانیه تیه كدا وتی"له سیاسه تدا هیچ شتێك ڕه ها نیه ،ئێمه له گه ڵ پارتی هه زاران كه سیشمان له یه ك كوشت و برینداریش كرد به ڵام ڕێكه وتنی ستراتیژیمان كرد،بۆ هاوپه یمانێتی له گه ڵ لیسته كه ی دكتۆر به رهه میش،له دوای هه لومه رجی دوای هه ڵبژاردن و دۆخی سیاسی ناوچه كه هه موو ئه وه ته حه كوم ده كات له ڕیزبه ندی لایه نه سیاسیه كان به یه كێتی و جه ماعه تی كاك به رهه م یا هه ر لایه كی تر بێت ئێمه حیزبێكی به ئه زمونین حیزبێك نین تازه هه ڵتۆقیبین وه ك قارچك حیزبێكین ده توانین په لوپۆ بهاوین بۆ هه ر لایه ك و په یوه ندی له گه ڵ هه رلایه كدا دروست بكه ین." له باره ی بڕیاری پێشوتری یه كێتی بۆ هه ڵوه شئندنه وه ی مه كته بی سیاسی،مه لا به ختیار وتی"بڕیارێكی هه ڵه بوو ڕاستكرایه وه ،تازه ئه وه بڕیارێك درا كه مه كته بی سیاسی كاری خۆی ده كات ئیتر بۆ بچینه وه ڕابردوو؟" مه لا به ختیار له باره ی هۆكاری نه به ستنی كۆنگره ی یه كێتی نیشتمانی كوردستان ده ڵێت"كێشه ی ناوخۆیمان هه یه بۆیه كۆنگره نابه ستین،له دوای هه ڵبژاردن به جدی هه ڵوێسته له سه ر به ستنی كۆنگره ده كه ین،وه هه ڵوێستی لێ بڕاومان ده بێت له سه ری." سه باره ت به كێشه ناوخۆییه كانی یه كێتی و كاریگه ری له سه ر سلێمانی مه لا به ختیار وتی"بێگومان كاریگه ری لێره و له وێ هه یه ناتوانین نكوڵی لێ بكه ین به ڵام ئه مه یه كێكه له وانه مێژوویه كان بۆ یه كێتی و گه له كه مان هیوادارین یه كێتی به كه مترین زیان لێی بێته ده ره وه بۆ ئاینده به هێزتر بێت." وتیشی"كاریگه ری له سه ر ده نگده ر و ده نگدان هه یه ،له نێوان دوو هه ڵبژاردن چوار موالید مافی ده نگدانی هه یه و ئه م هه موو ناڕه زایه تیه ش هه یه ،به ڵام خۆشحاڵین له ناوچه كانی ژێرده سه ڵاتی یه كێتی ئه م هه موو ناڕه زایه تیه هه یه ده ین هه زار كه س هاتنه سه ر جاده بۆ خه باتی مه ده نی و مافی پیشه یی كه سیش له گوڵ كاڵتری پێ نه وترا." هه فته ی پێشوتر وه فدێكی كوردانی توركیا سه ردانی هه رێمی كوردستانیان كرد جگه له به شداری كردن له پرسه ی برای سه رۆكی حكومه تی هه رێمی كوردستان ی عیراق،به پێی لێدوانه كان مه به ستێكی تری هاتنی وه فده كه ی كوردانی توركیا بۆ یه كخستنی هه ڵوێستی لایه نه كان بووه سه باره ت به به ستنی كۆنگره ی نه ته وه یی كورد،به ڵام مه لا به ختیار كارگێڕی مه كته بی سیاسی یه كێتی نیشتمانی كوردستان هۆكاری نه گه یشتنی لایه نه كان به واده یه ك ده گه ڕێنێته وه بۆ دۆخی ناوچه كه و وتی"واده ی كۆنگره ی نه ته وه یی دیارینه كرا،له به ر ئه وه ی دۆخی ڕۆژه هه ڵات ده بینین،دۆخی دوای ڕیفراندۆم ده بینین،دۆخی ڕۆژئاوا و هه موو ئه وانه ده بینین وا پێویست ده كات حیزبه كوردستانیه كان قوڵتر بیر له چۆنه تی ڕاپه ڕاندنی ئه م ئه ركه بكه ینه وه ."